Auguste e Louis Lumière

**Auguste Marie Louis Nicholas Lumière**, nado o 19 de outubro de 1862 e finado o 10 de abril de 1954, e **Louis Jean Lumière**, nado o 5 de outubro de 1864 e finado o 6 de xuño de 1948, naceron en Besançon e foron dous irmáns franceses inventores da cámara e o proxector que denominaron cinematógrafo (*cinématographe* en francés, do grego *kinema*, movemento e *graphein*, escribir). Están considerados, por moitos, como os pais do cinema.

## Traxectoria 
Eran fillos do fotógrafo Antoine Lumière, dono da empresa de material fotográfico Société Antoine Lumière et fils de Lión. Foron os creadores do proxector cinematográfico, a partir do cal se desenvolveu a Sétima Arte. Louis viría máis tarde a dedicar por completo a súa vida ao cinema, realizando documentais curtos, e Auguste, máis tarde, seguiu a carreira na medicina. Casaron con dúas irmás e moraban todos na mesma mansión.

O primeiro espectáculo pago dos Irmáns Lumière ocorreu en París o 28 de decembro de 1895, no *Grand Café*, no Boulevard des Capucines. Fixeron unha digresión co cinematógrafo, en 1896, visitando Mumbai, Londres e Nova York. As imaxes en movemento rapidamente tiveron unha forte influencia na cultura popular, con ''L'Arrivée d'un train en gare de La Ciotat* (en galego: *Chegada dun tren*) e cos filmes de actualidades, moitas veces citados como os primeiros documentais - aínda que o tema sexa algo polémico - tal como *La Sortie de l'usine Lumière à Lyon* (traducido *Saída dos operarios das Fábricas Lumière*) ou *Le Repas de bébé* (O almorzo do bebé), incluíndo algunhas das primeiras tentativas cómicas coma o humor de slapstick de *L'Arroseur arrosé* (*O regador regado'').

Os operadores Alexandre Promio, Felix Mesguich, Francis Doublier e Gabriel Veyre, entre outros, foron adestrados polos irmáns Lumière no manexo do cinematógrafo. Estes operadores viaxaron entre 1896 e 1898 por diversos lugares do mundo filmando breves películas documentais e amosando o novo invento. Grazas ao traballo de todos eles o catálogo de filmes Lumière acadou case os mil títulos.

Cando a compañía logrou establecer un mercado para o seu cinematógrafo abandonou a produción de películas e adedicouse a desenvolver outras innovacións coma o cinema estereoscópico ou a pantalla cinematográfica xigante que se empregou na Exposición de París de 1900.

Aínda que os operadores Lumière volveron rodar filmes entre 1899 e 1901 so con fins publicitarios a compañía non amosou ningún interese na exhibición comercial de películas e cara ao 1905 abandonou definitivamente a produción de filmes.

## Primeiras proxeccións de cine 
Os Lumière celebraron a súa primeira proxección privada en 1895. Esta primeira proxección do 22 de marzo, tivo lugar en París, ante a "Société d'encouragement pour l'industrie nationale", e cunha audiencia de 200 espectadores. O obxectivo principal desta conferencia de Louis Lumière foi amosar os desenvolvementos recentes na industria da fotografía, sobre todo a investigación en policromía (fotografía en cor). Foi unha sorpresa para os Lumière comprobar que as imaxes en movemento (en branco e negro) captaban máis a atención na xente que as fotografías e fotogramas coloreados. A primeira proxección pública de filmes celebrouse o 22 de decembro de 1895, no Salon Indien du Grand Café en París. Esta presentación estreou dez curtametraxes, incluíndo o seu primeiro filme, ''La Sortie de l'usine Lumière à Lyon*. Cada película ten 17 metros de longo, é dicir, duran aproximadamente 50 segundos.

O debut público no Grand Café chegou uns meses máis tarde e consistía nas seguintes dez curtametraxes (en orde de aparición):

# *La Sortie de l'usine Lumière à Lyon* (literalmente, "a saída da fábrica Lumière en Lyon"), 46 segundos
# *La Voltige*, 46 segundos
# *La Pêche aux poissons rouges*, 42 segundos
# *Le Débarquement du congrès de photographie à Lyon*, 48 segundos
# *Les Forgerons*, 49 segundos
# *L'Arroseur arrosé*, 49 segundos
# *Le Repas de bébé*, 41 segundos
# *Le Saut à la couverture*, 41 segundos
# *La Places des cordeliers à Lyon*, 44 segundos
# *La Mer*, 38 segundos

As imaxes en movemento tiveron unha inmediata e significante influencia na cultura popular, como o famoso *L'Arrivée d'un train en gare de La Ciotat* (literalmente, "A chegada do tren a La Ciotat") e *Carmaux, défournage du coke*.

En España, a primeira proxección pública tivo lugar o 15 de maio de 1896, no hotel Rusia, en Madrid, tamén cun programa composto por dez breves películas .

## Filmografía 
* Os filmes proxectados no Grand Café:
** *La Sortie de l'usine Lumière à Lyon*,
** *La Voltige*,
** *La Pêche aux poissons rouges*,
** *Le Débarquement du congrès de photographie à Lyon*,
** *Les Forgerons*,
** *L'Arroseur arrosé*,
** *Le Repas de bébé*,
** *Le Saut à la couverture*,
** *La Places des cordeliers à Lyon*,
** *La Mer*.
* Outros filmes:
** *L'Arrivée d'un train en gare de La Ciotat*,
** *Carmaux, défournage du coke*,
** *Démolition d'un mur*,
** *Partie de cartes*,
** *A vie et a passion de Jésus-Christ''.

## Notas 
## Véxase tamén 
### Ligazóns externas